Tizlatin i yecna yella-d d iḥulfan-is d wayen akk yesεedda deg tudert-is, am wakken i llant tid iqerben ɣer umdan d tmetti taqbaylit. Maca amur ameqqran n yisental iɣef yecna d wid i yurzen ɣer tayri d tmagit d yiɣeblan n tmetti. Anaẓur-agi, yedda d ubrid neǧrent tsutwin am Mulud At Mɛammer , Muḥya , Maɛtub, tizlatin-ines ufrarent-d s umennuɣ ɣef tutlayt d tmagit n yimaziɣen .Si tama niḍen yuwi-d amaynut i tezlit taqbaylit ama deg wayen terzan isental, asuddes n tmedyazt d uẓawan. Tamedyazt i yecna Rabaḥ Uferḥat, d tin iirefden acḥal d asentel. Deg tezlatin-is, yessegzay--d ayen yeqqnen ɣer tmetti taqbaylit am tudert n yiqbayliyen, idles amaziɣ d tmagit-ines s umata maca amur ameqqran n tuɣac-is d tid yeqqnen ɣer unnar n tayri.